Diari Oficial de la Generalitat Valenciana


Sumari del DOGV 7310, del 04-07-2014 (2014/6195)

ORDE 12 /2014, de 26 de juny, de la Conselleria de Governació i Justícia, per la qual es convoquen ajudes per a l'exercici 2014, destinades a ajuntaments de la Comunitat Valenciana, consistents en l'entrega d'emissores de ràdio digital de la Xarxa COMDES per als cossos de policia local, i s'aproven les bases reguladores de la concessió.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7310

Data del DOGV
:   04-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6195


Data del document
:   26-06-2014

Organisme emissor
:   Conselleria de Governació i Justícia

Tipus de document
:   Ordre

Anàlisi jurídica

 Descriptors 

:   * Conselleria de Governació i Justícia
    * ajuda pública

ORDE 12 /2014, de 26 de juny, de la Conselleria de Governació i Justícia, per la qual es convoquen ajudes per a l'exercici 2014, destinades a ajuntaments de la Comunitat Valenciana, consistents en l'entrega d'emissores de ràdio digital de la Xarxa COMDES per als cossos de policia local, i s'aproven les bases reguladores de la concessió. [2014/6195]  
PREÀMBUL  
  
L'Estatut en l'article 49.3.14 atribuïx la competència de protecció civil i seguretat pública com a exclusiva de la Generalitat, sense perjuí del que disposa l'article 149 de la Constitució i, si és el cas, de les bases i ordenació de l'activitat econòmica general de l'Estat.  
L'article 39.b de la Llei Orgànica 2/1986, de 13 de març, de Forces i Cossos de Seguretat, reconeix a les comunitats autònomes, dins de les seues funcions de coordinació de l'actuació de les policies locals, la d'establir o propiciar l'homogeneïtzació dels diferents cossos de Policia Local en matèria de mitjans tècnics, per a augmentar-ne l'eficàcia i col·laboració. I en el mateix sentit, la Llei 6/1999, de 19 d'abril, de Coordinació de Policies Locals de la Comunitat Valenciana, en l'article 8.1.c, establix com una de les funcions del Consell, en matèria de coordinació de les policies locals, la regulació de sistemes d'homogeneïtzació i homologació de la uniformitat, equips i mitjans tècnics d'actuació, defensa, automoció, comunicacions i la resta de recursos materials.  
  
Entre estos mitjans tècnics es troben els equips i terminals de comunicació per radiofreqüència, que resulten de gran utilitat per al desenrotllament de la funció policial. El progressiu canvi d'ús del sistema de ràdio analògica al digital, i la implantació de la tecnologia digital en el nostre territori que utilitza la Xarxa COMDES (xarxa de comunicacions mòbils digitals d'emergència i seguretat de la Comunitat Valenciana) fan aconsellable, d'una banda, la plena dotació d'emissores per a les flotes de seguretat, i d'una altra, la renovació d'aquelles emissores de ràdio analògica que estan utilitzant les policies locals.  
La tecnologia digital suposa un avanç per a la intercomunicació dels efectius dels cossos de Policia Local i una millora de qualitat a l'hora de coordinar els distints agents implicats en la protecció dels ciutadans i ciutadanes. A fi de fomentar la utilització de la Xarxa COMDES i dinamitzar la modernització tecnològica de les flotes de seguretat i emergències, la Conselleria de Governació i Justícia ha vingut convocant en els últims anys ajudes per a entregar este tipus de terminals Tetra, per la qual cosa en esta convocatòria es pretén aconseguir una major cobertura d'este equipament i contribuir a homogeneïtzar el sistema de radiocomunicació de les flotes de seguretat.  
Les ajudes a concedir per la present convocatòria no necessiten la notificació a la Comissió Europea, per no reunir els requisits arreplegats en l'article 107.1 del Tractat de Funcionament de la Unió Europea, ja que les ajudes esmentades s'atorguen a ajuntaments per a homogeneïtzar els equips i mitjans tècnics de comunicació dels cossos de Policia Local de la Comunitat Valenciana, i estes ajudes no suposen cap avantatge econòmic, ni desenrotllament d'activitat econòmica en el mercat relacionada amb l'oferta de béns o servicis. Per tant, amb la percepció de les esmentades ajudes no hi ha possibilitat de falsejament de la competència que afecte els intercanvis comercials entre Estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
En virtut d'això, fent ús de les competències assignades pel Decret 19/2012, de 7 de desembre, del president de la Generalitat, a la Conselleria de Governació i Justícia, desplegades pel Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, modificat pel Decret 35/2014, de 7 de març, del Consell i d'acord amb el que establix l'article 28 de la Llei 5/1983, de 30 de desembre, del Consell, i els articles 47 i 47 bis del Text Refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Govern de la Generalitat Valenciana,  
ORDENE  
  
Primer  
Convocar la concessió d'ajudes públiques, en règim de concurrència competitiva, d'entrega de mitjans policials consistents en emissores de ràdio digital de la Xarxa COMDES, per al servici dels cossos de Policia Local de la Comunitat Valenciana.  
  
Segon  
L'import màxim assignat per a finançar estes ajudes puja a 80.000 - (huitanta mil euros), amb càrrec al capítol VII de l'aplicació pressupostària, 91.87.94.373.69, codi de subvenció T7263000 destinada a subvenció «Ajuntaments mitjans policials», dels pressupostos de la Generalitat, per a l'exercici 2014.  
  
Tercer  
Aprovar les bases per les quals es regula esta convocatòria d'ajudes que figuren com a annex I d'esta orde.  
  
Quart  
Es delega en la directora general de Seguretat i Protecció Ciutadana per a dictar les instruccions i adoptar les mesures que considere oportunes per al desplegament i aplicació del que disposa esta orde.  
  
Esta orde, que posa fi a la via administrativa, podrà ser recorreguda per mitjà de la interposició de recurs potestatiu de reposició davant l'òrgan que la va dictar, en el termini d'un mes des de la publicació en el Diari Oficial de la Comunitat Valenciana, de conformitat amb el que establixen els articles 116 i 117 de la Llei 30/1992, de 26 de novembre, reguladora del Règim Jurídic de les Administracions Públiques i del Procediment Administratiu Comú, o podrà ser impugnada directament davant l'orde jurisdiccional contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, segons el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que s'hi considere oportuna. No podrà simultaniejar-se la interposició del recurs potestatiu de reposició amb el contenciós administratiu.  
  
València, 26 de juny de 2014  
  
El conseller de Governació i Justícia,  
LUIS SANTAMARÍA RUIZ  
  
  
ANNEX I  
Bases per les quals es regula la convocatòria d'ajudes destinades a ajuntaments de la Comunitat Valenciana, consistents en l'entrega d'emissores de ràdio digital de la Xarxa COMDES per als cossos de policia local.  
  
Primera. Objecte  
L'objecte d'estes bases és convocar la concessió d'ajudes públiques, en règim de concurrència competitiva d'entrega de mitjans policials consistents en emissores de ràdio digital de la Xarxa COMDES, per al servici dels cossos de la Policia Local de la Comunitat Valenciana.  
  
  
Segona. Beneficiaris de les ajudes  
1. Podran sol·licitar les ajudes els ajuntaments de la Comunitat Valenciana que tinguen creat el cos de Policia Local i la població dels quals siga inferior a 5000 habitants, d'acord amb les xifres declarades oficials pel Reial Decret 1.016/2013 (BOE 311, 28.12.2013), i que subscriguen el conveni d'adhesió a l'acord marc amb la Conselleria d'Hisenda i Administració Pública, per a la utilització de la xarxa corporativa de comunicacions mòbils digitals d'emergència i seguretat de la Comunitat Valenciana (Xarxa COMDES).  
2. Els beneficiaris de les ajudes hauran de reunir els requisits establits en l'article 13 de la Llei 38/2003, de 17 de novembre, General de Subvencions.  
3. Quedaran expressament exclosos d'esta convocatòria aquells ajuntaments que no estiguen al corrent en la presentació del qüestionari estadístic de Policia Local referit a 2013, sol·licitat per la Conselleria de Governació i Justícia, per aplicació dels principis de cooperació i col·laboració mútua entre administracions.  
4. Quedaran expressament exclosos d'esta convocatòria aquells ajuntaments que van resultar beneficiaris de les ajudes concedides per les resolucions de 7 de novembre de 2012 i de 7 de novembre de 2013, del conseller de Governació i Justícia, per les quals es van concedir este tipus d'ajudes (DOCV 6903, 15.11.2012; DOCV 7153, 15.11.2013).  
  
  
Tercera. Actuacions  
1. Les ajudes aniran dirigides a l'entrega d'emissores de ràdio digital de la Xarxa COMDES als ajuntaments beneficiaris.  
2. El nombre total d'emissores de ràdio que s'entregaran, en concepte d'ajudes en espècie per la Conselleria de Governació i Justícia, seran adquirides per mitjà d'expedient de contractació pública, amb la finalitat exclusiva d'entregar-les a un tercer, de conformitat amb el que disposa la disposició addicional quinta de la Llei 38/2003, de 17 de novembre, General de Subvencions, i l'article 3 del Reglament de la Llei 38/2003, de 17 de novembre, General de Subvencions.  
En el cas que, per mitjà de l'expedient de contractació, s'adquirisca major nombre d'emissores de les que s'hi assignen aplicant els criteris de valoració de la base sèptima, les emissores sobrants es concediran als beneficiaris d'una nova convocatòria.  
3. La Conselleria de Governació i Justícia es farà càrrec del pagament directe a l'empresa adjudicatària de l'import a què puge l'adquisició de les emissores objecte de l'ajuda.  
4. En este import la Conselleria de Governació i Justícia no inclourà els costos d'explotació i manteniment de la Xarxa COMDES, ni qualssevol altres derivats a partir de la data i posada a la seua disposició de les emissores, que aniran a càrrec de l'ajuntament beneficiari.  
  
5. Les actuacions de la present convocatòria d'ajudes tindran la consideració de despeses d'inversió.  
  
Quarta. Forma de fer efectiva l'ajuda a cada beneficiari  
L'ajuda, es farà efectiva a cada beneficiari per mitjà de l'entrega de les emissores adquirides enumerades en la base tercera.  
  
Quinta. Formalització de les sol·licituds i termini de sol·licitud  
1. La sol·licitud es realitzarà per mitjà d'instància normalitzada dirigida a la Direcció General de Seguretat i Protecció Ciutadana (Conselleria de Governació i Justícia), segons model que figura com a annex II i III de l'orde que regula estes bases, i podrà presentar-se en el Registre General de la Conselleria de Governació i Justícia (ciutat administrativa 9 d'Octubre, C/ Castán Tobeñas, 77, torre 4, planta 3a. 46027 València), en els registres de les direccions territorials de la Conselleria esmentada i en qualsevol dels llocs a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La presentació de les sol·licituds, de conformitat amb la normativa aplicable, també podrà efectuar-se en la seu electrònica de la Generalitat ?https://sede.gva.es?.  
  
En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 31 del Reglament pel qual es regula la prestació dels servicis postals, en sobre obert, a fi que en la capçalera del primer full del document que es vullga enviar, s'hi facen constar, amb claredat, el nom de l'oficina i la data, el lloc, l'hora i minut de la seua admissió; circumstàncies que hauran de figurar en el resguard justificatiu de l'admissió.  
2. En la sol·licitud, presentada per mitjà d'instància normalitzada, es farà constar la data, el lloc, l'hora i minut de la seua admissió en els registres establits per a la seua presentació.  
3. La sol·licitud es presentarà firmada per la persona titular de la presidència de l'ajuntament amb el segell de la corporació en el model que figura com a annex II i III de l'orde que regula estes bases. Junt amb la sol·licitud es presentarà la documentació següent:  
a) Resolució de l'Alcaldia en què se sol·licite l'ajuda.  
b) Certificat del secretari de la corporació indicant el nombre de places de policia local i auxiliars de policia pressupostades i catalogades en 2014.  
c) Si el sol·licitant denega l'autorització perquè la Generalitat requerisca telemàticament les dades relatives al compliment de les obligacions tributàries i davant la Seguretat Social, haurà d'aportar la documentació acreditativa d'estar al corrent de les obligacions esmentades.  
d) Domiciliació bancària segons model normalitzat que figura en annex IV de l'orde que regula estes bases, excepte si s'ha presentat amb anterioritat i no ha experimentat variació, i en este cas bastarà declaració en este sentit.  
4. Vist que en la base segona s'establix, com un dels requisits dels beneficiaris, que subscriguen el conveni d'adhesió a l'acord marc amb la Conselleria d'Hisenda i Administració Pública, per a la utilització de la xarxa corporativa de comunicacions mòbils digitals d'emergència i seguretat de la Comunitat Valenciana (Xarxa COMDES), la sol·licitud inclou, en l'annex III, una declaració responsable del titular de la presidència de l'ajuntament fent constar la data en què el ple o la junta de govern adopten l'acord adés citat, i també la declaració que s'ha presentat la sol·licitud de l'adhesió esmentada en l'Oficina COMDES de la Direcció General de Tecnologies de la Informació de la Conselleria d'Hisenda i Administració Pública (ciutat administrativa 9 d'octubre, C/ Castán Tobeñas, 77. Edif. B1, 46908 València).  
  
5. El termini de presentació de sol·licituds per a la concessió de l'ajuda pública serà de 20 dies hàbils comptats a partir de l'endemà de la publicació de l'orde que aprova estes bases en el Diari Oficial de la Comunitat Valenciana. Serà aplicable per al còmput del termini el que establix este sentit la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. L'incompliment d'este termini determinarà la no-admissió de la sol·licitud.  
  
Sexta. Instrucció del procediment  
1. La Instrucció del procediment es realitzarà per la Subdirecció General de Seguretat i Formació de la Direcció General de Seguretat i Protecció Ciutadana, en els termes que preveu l'article 24 de la Llei 38/2003, de 17 de novembre, General de Subvencions.  
2. D'acord amb el que disposa l'article 23.5 de la Llei 38/2003, de 17 de novembre, General de Subvencions, i l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud no reunira els requisits necessaris o faltara algun dels documents exigits, es requerirà per escrit l'interessat perquè en el termini màxim i improrrogable de 10 dies, esmene la falta o acompanye els documents preceptius, advertint-lo que, de no fer-ho així, es considerarà que desistix de la seua petició, prèvia resolució del conseller de Governació i Justícia.  
  
3. Per a l'avaluació de les sol·licituds es constituirà una comissió de valoració integrada per les persones següents:  
Persona titular de la direcció general competent en matèria de seguretat i protecció ciutadana, que n'exercirà la presidència.  
Vocals:  
a) Persona que ocupe la secretària general administrativa de la conselleria competent en matèria d'interior o persona que designe en la seua substitució.  
b) Persona que ocupe la subdirecció general amb competència en matèria de seguretat pública.  
c) Persona que ocupe el lloc de direcció de servici en matèria de seguretat pública.  
d) Una persona representant de la conselleria amb competència en matèria d'interior, qui exercirà la secretaria de la Comissió.  
4. La comissió se sotmetrà quant al seu règim de funcionament a allò que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Sèptima. Criteris d'avaluació de les sol·licituds  
1. Estes ajudes s'adjudiquen aplicant el criteri del rigorós orde de data i hora d'entrada de les sol·licituds que inicien el procediment en els termes arreplegats en la base quinta de l'annex I de l'orde que aprova les presents bases.  
2. En el cas que el nombre de sol·licitants que resultaren beneficiaris d'estes ajudes fóra superior al nombre d'emissores adquirides amb els crèdits disponibles, la seua entrega es realitzarà d'una en una, aplicant el precitat criteri d'adjudicació, fins a esgotar les existències de emissores esmentades.  
3. Quan el nombre de sol·licitants que resultaren beneficiaris fóra inferior al nombre d'emissores adquirides amb els crèdits disponibles, l'entrega de les emissores sobrants es realitzarà ordenant els municipis beneficiaris de major a menor ràtio de policia local. Este percentatge s'obté de multiplicar el nombre de places del cos de policia local pressupostades i catalogades en 2014 i certificades pel secretari de la corporació local corresponent, per 1000 i dividir-ne el resultat pel nombre d'habitants del municipi, segons les xifres de població declarades oficials per Reial Decret 1016/2013. No es podrà entregar un nombre més gran d'emissores al de les places de policia local i auxiliars de policia certificades pel secretari de la Corporació Local.  
  
  
Octava. Resolució  
La Comissió de Valoració elevarà la seua proposta al conseller de Governació i Justícia, qui resoldrà i notificarà la resolució en el termini màxim de quatre mesos des de la finalització del termini de presentació de sol·licituds, entenent-se desestimada per silenci administratiu si no recaiguera una resolució en l'esmentat termini segons l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, sense perjuí de l'obligació que té l'administració de resoldre expressament quantes sol·licituds se li formulen.  
  
Novena. Recursos  
Contra les resolucions, expresses o presumptes dictades en el procediment de concessió d'estes ajudes, que posen fi a la via administrativa, es podrà interposar un recurs potestatiu de reposició davant l'òrgan que les va dictar, en el termini d'un mes des de la publicació en el Diari Oficial de la Comunitat Valenciana, de conformitat amb el que establixen els articles 116 i 117 de la Llei 30/1992, de 26 de novembre, reguladora del Règim Jurídic de les Administracions Públiques i del Procediment Administratiu Comú.  
  
Deu. Obligacions del beneficiari  
1. Els beneficiaris estaran subjectes a les obligacions derivades del contingut d'estes bases, de la resolució de concessió de les ajudes i, en general, de la normativa vigent que els siga aplicable. En tot cas són obligacions de les entitats beneficiàries les següents:  
  
a) Destinar les emissores concedides a l'ús i servici del Cos de Policia Local des del moment de la seua entrega.  
b) Acreditar davant de l'entitat concedent el compliment dels requisits i condicions que determinen la concessió o gaudi de l'ajuda.  
c) El sotmetiment a les actuacions de control financer que corresponen a la Intervenció General en relació amb les subvencions i ajudes concedides.  
d) Estar al corrent en el compliment dels seus obligacions tributàries i davant de la Seguretat Social amb anterioritat a dictar-se la proposta de resolució de la concessió.  
e) No estar incursos en les prohibicions que s'establixen en l'article 13.2 de la Llei 38/2003, de 17 de novembre, General de Subvencions.  
  
f) En tot cas, són obligacions dels beneficiaris les establides en l'article 14 de la Llei 38/2003, de 17 de novembre, General de Subvencions.  
2. L'incompliment de les anteriors obligacions donarà lloc a l'exigència de responsabilitats que corresponguen d'acord amb la legislació vigent i, de forma especial, al que disposa el text refós de la Llei d'Hisenda Pública de la Generalitat.  
  
Onze. Forma de fer efectiva l'ajuda  
L'ajuda en espècie es farà efectiva a cada ajuntament beneficiari, per mitjà de l'entrega de les emissores objecte de la base tercera, i la seua acceptació per mitjà de la firma de l'acta de recepció.  
Dotze. Justificació de l'ajuda  
Per a la percepció de l'ajuda, els ajuntaments beneficiaris hauran de firmar l'acta de recepció de les emissores concedides.  
  
Tretze. Control i seguiment  
La Direcció General de Seguretat i Protecció Ciutadana realitzarà el control i seguiment de les accions a través de les comprovacions que considere necessàries amb vista al compliment pel beneficiari de les seues obligacions, i de les condicions i termes pels quals haja obtingut l'ajuda.  
  
Catorze. Revocació i reintegrament de l'ajuda concedida  
1. L'incompliment pel beneficiari de qualsevol dels requisits, condicions i la resta de circumstàncies que van donar lloc a la concessió de l'ajuda, la variació de la finalitat de l'ajuda o la falta de la seua justificació, així com qualsevol altra causa de les previstes en l'article 37 de la Llei 38/2003, de 17 de novembre, General de Subvencions, donarà lloc a la incoació per l'òrgan competent per a la concessió de les ajudes del corresponent procediment que podrà finalitzar, si és el cas, amb la devolució de les emissores entregades o de l'import equivalent al preu d'adquisició del bé; en tot cas hi serà exigible l'interés de demora corresponent.  
2. En la tramitació del procediment es garantirà, en tot cas, el dret d'audiència de l'interessat. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions i proves que les adduïdes per l'interessat.  
  
Quinze. Publicitat de les ajudes concedides  
1. Als efectes previstos en l'article 18 de la Llei General de Subvencions, es publicarà en el Diari Oficial de la Comunitat Valenciana la relació de les ajudes concedides d'acord amb estes bases.  
La relació esmentada contindrà les prescripcions contingudes en el número 1 de l'esmentat article 18, relatives a la convocatòria, programa i crèdit pressupostari, quantitat concedida i finalitat de l'ajuda.  
2. La publicació de les ajudes concedides substituirà la seua notificació als beneficiaris, i tindrà els efectes perseguits per la Llei General de Subvencions.  
  
Setze. Règim jurídic aplicable  
En tot allò no previst en estes bases, els ajuntaments beneficiaris se sotmetran, en el que aplicable al tipus d'ajuda concedida, al que establix el text refós de la Llei d'Hisenda Pública de la Generalitat Valenciana; la Llei 6/2013, de 26 de desembre, de Pressupostos de la Generalitat per a l'exercici 2014; la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i la resta de normativa aplicable.  
  
  
Dèsset. Acceptació de les bases  
La participació en la present convocatòria implica l'acceptació de les bases que la regulen.